[{"text_idx": "#000000", "text": "Treth ychwanegol ar ail dai mewn tair sir"}, {"text_idx": "#000002", "text": "Fore Iau fe wnaeth Cyngor Sir y Fflint hefyd godi premiwm o 50% ar dai o'r fath."}, {"text_idx": "#000003", "text": "Mewn cyfarfod i gymeradwyo lefel y dreth cyngor ar gyfer y flwyddyn ariannol nesaf, fe gafodd yr ychwanegiad se\u0302l bendith aelodau Cyngor Sir Ynys Mo\u0302n brynhawn Iau."}, {"text_idx": "#000004", "text": "Bydd y dreth cyngor yn codi o 3.5% yn 2016-17 - sy'n golygu y bydd y dreth yn y sir ymhlith yr isaf yng Nghymru - ond fe fydd atodiad o 25% yn cael ie osod ar dai sy'n wag am gyfnodau hir ac ail gartrefi."}, {"text_idx": "#000005", "text": "Yn Sir Benfro fe gafodd gwelliant oedd yn awgrymu codi premiwm o 100% ei wrthod, ond bydd hanner y tal ychwanegol yn cael ei wario ar dai fforddiadwy a'r hanner arall ar wasanaethau lleol."}, {"text_idx": "#000006", "text": "Yn Llangefni. dywedodd yr aelod o gabinet Cyngor Mo\u0302n sydd a\u0302 chyfrifoldeb am gyllid, y Cynghorydd Hywel Eifion Jones: \"Gydag Ynys Mo\u0302n yn wynebu toriad cyllid o 2% gan Lywodraeth Cymru, gellir dweud yn bendant mai hon fu'r gyllideb fwyaf heriol i ni hyd yma ac fe'n gorfodwyd i wneud arbedion sylweddol - cyfanswm o \u00a33.5m - ar draws pob gwasanaeth."}, {"text_idx": "#000007", "text": "\"Fodd bynnag, mae rheolaeth ariannol ofalus wedi'n galluogi ni i ddiogelu gwasanaethau rheng flaen ac adlewyrchu dyheadau'r cyhoedd yn ein cynigion cyllideb derfynol. Rydym wedi diogelu addysg a gwasanaethau cymdeithasol, a chadw cynnydd eleni yn y Dreth Cyngor mor isel a\u0302 phosib.\""}, {"text_idx": "#000008", "text": "Bydd Ynys Mo\u0302n hefyd yn cyflwyno Premiwm Treth Cyngor ar gyfer eiddo gwag hir dymor ac ail gartrefi o 1 Ebrill 2017, ar o\u0302l derbyn pwerau newydd gan Lywodraeth Cymru."}, {"text_idx": "#000009", "text": "Mae'r ffigyrau cyfredol yn dangos bod yna 784 o eiddo gwag ar yr Ynys, gyda 35% ohonynt wedi bod yn wag am dros bedair blynedd. Yn ogystal mae yna 2,311 o ail gartrefi."}, {"text_idx": "#000010", "text": "Mae'r cynghorwyr wedi mabwysiadu premiwm o 25% ar yr eiddo yma. Cafodd y premiwm ei ddisgrifio gan lefarydd fel \"man cychwyn synhwyrol er mwyn helpu dod ag eiddo gwag yn o\u0302l i ddefnydd a chefnogi pobl ifanc i gael troed ar yr ysto\u0302l dai, tra hefyd yn amddiffyn diwydiant twristiaeth yr Ynys\"."}, {"text_idx": "#000011", "text": "Mae'r Cyngor Sir yn paratoi ar gyfer y posibilrwydd o doriadau pellach o hyd at \u00a310m rhwng 2017 a 2020."}, {"text_idx": "#000016", "text": "CylchgrawnCofio Tre\u0302n Bach y MwmbwlsCwis: Goleudai Cymru'Mae'r Gymraeg yn iaith wyddonol'Goleuadau'r Gogledd yn goleuo'r awyr dros nosLuka Modric\u0301, a'r rhwystrau eraill ar y llwybr i Euro 2024Pafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?"}]